বছর শেষে বঙ্গে শাহি সফর, অমিত শাহের কর্মসূচির রদবদল

ওয়েবডেস্ক- বছর শেষে বঙ্গ সফরে (Bengal Visit) অমিত শাহ (Amit Shah)। স্বরাষ্ট্রমন্ত্রীর সফর ঘিরে বঙ্গ রাজনীতিতে রাজনৈতিক উন্মাদনা পদ্ম শিবিরে। সোমবার সন্ধ্যায় কলকাতা বিমানবন্দরে পা রাখেন কেন্দ্রীয় মন্ত্রী। অমিত শাহের এই কর্মসূচি কিছু রদবদল করা হয়েছে। আরএসএস সঙ্গে বৈঠক কেশব ভবনে হবে না। বৈঠক হবে তাজ তালকুটির, নিউ টাউনে। ইস কনের বদলে ঠনঠনিয়াতে পুজো দিতে যাবেন।

এসআইআর আবহে বঙ্গ সফরে শাহি সফর। খসড়া তালিকা (Draft List) সদ্য প্রকাশিত হয়েছে, আর চলছে শুনানি পর্ব (SIR Hearing) । সেই সঙ্গে আছে মতুয়াদের মধ্যেই কোন্দল। এছাড়াও একাধিক বিষয়ে আলোচনা হতে পারে বলেই রাজনৈতিক সূত্রে খবর। ৩১ তারিখেই তাঁর দিল্লি উড়ে যাওয়ার কথা।

জানা গেছে, আজই রাজ্য বিজেপির অফিসে পৌঁছে যেতে পারেন স্বরাষ্ট্রমন্ত্রী। সেখানে রাজ্য বিজেপির নেতাদের সঙ্গে বিধাননগরে বৈঠক করবেন বলে খবর, এর পর কর্মসূচি শেষ আজকের মতো। মঙ্গলবার ঠাসা কর্মসূচি রয়েছে স্বরাষ্ট্রমন্ত্রীর। বেলা ১২ টা নাগাদ সাংগঠিক বৈঠক করবেন বলে খবর। সেই সঙ্গে ওই দিনই একটি সাংবাদিক বৈঠকও করতে পারেন। এছাড়াও আরএসএস কর্মকর্তা, বিজেপির বিধায়ক, সাংসদ, কলকাতা পুরসভার কাউন্সিলরদের সঙ্গে বৈঠক করতে পারেন কেন্দ্রীয় মন্ত্রী। এছাড়াও ৩১ তারিখ কলকাতা বা আশপাশের এলাকার একজন মনীষীর বাড়িও পরিদর্শন করতে পারেন তিনি।

আরও পড়ুন- গঙ্গাসাগর নিয়ে বিরাট ঘোষণা মুখ্যমন্ত্রীর

সূত্রের খবর, ভোটের আগেই বিজেপির নতুন রাজ্য কমিটি গঠন হতে পারে। শাহের উপস্থিতিতেই সেই নাম ঘোষণা হতে পারে। বছর ঘুরতেই বিধানসভা ভোট। এই পরিস্থিতিতে সাংগঠনিক প্রস্তুতি সহ নির্বাচন প্রস্তুতিও খতিয়ে দেখতে পারেন তিনি, বলে খবর। এসআইআর প্রক্রিয়া নিয়েও দলের অবস্থান নিয়েও আলোচনার করতে পারেন তিনি।