ভোটের আগে নয়া ট্রেন্ড! শমীকের দরবারে কাদের গোয়েন্দাগিরি?

ওয়েবডেস্ক- প্রত্যাশা মত শমীকের (Samik Bhattacharya) দরবার বসল। তাতে এলেনও প্রচুর মানুষ। এত দিন পর সভাপতিকে কাছে পেয়ে সবাই খুশি। দল, সংগঠন নিয়ে একঝাঁক অভিযোগ এল। শুনলেন সব। প্রয়োজনে মতামতও দিলেন। কোথায় কি ভাবে চলতে হবে বললেন। নোট নিলেন। ভোটের (2026 Assemble Election) আগে এ এক নতুন হাওয়া বিজেপিতে। যদিও শমীক বিষয়টিকে হালকা করে বললেন, দরবার টরবার কিছু না। আসব আমি। দেখাও করব।

কিন্ত এই দরবারে কারা গোয়েন্দাগিরি করল ? এক পদাধিকারি শমীকের ঘাড়ে বসতে গেছিলেন। কে কি বলছে তা শোনার জন্য। কিন্তু তাকে ঢুকতে দেওয়া হয়নি। শেষে রাজ্য ভবনের বাইরের ফুটপাতে তার জায়গা হল।

কেউ কেউ বলছেন, নতুন কমিটিতে যারা থাকছেন না বা শমীক বিরোধী গোষ্ঠীরা লোক পাঠিয়েছিলেন কারা কারা আসছে, কে কি বলছে জানতে।

উল্লেখ্য, সদ্যই বিজেপির (Bjp) সভাপতি পদে বসেছেন শমীক ভট্টাচার্য। ২০২৬ এর বাংলায় ভোটে তাঁর কাছে একটি বড়সড় চ্যালেঞ্জ। বলা আগামী বছরের ভোট বঙ্গ বিজেপিতে তার হাত ধরেই হবে, ফলে সাংগঠিক দায়িত্ব অনেক। তবে শমীকের বিজেপি সভাপতির পদে বসতে না বসতেই গ্রুপবাজির বিষয়টি সামনে এসে ধরা দিয়েছে। কারণ সম্প্রতি প্রধানমন্ত্রীর নরেন্দ্র মোদির দমদমের সভা ছিল। সেখানে ডাক পাননি দিলীপ ঘোষ। সাংবাদিকদের প্রশ্নের উত্তরে দিলীপ ঘোষ জানান তাঁকে ডাকা হয়নি।

আরও পড়ুন- জেলাগুলিতে আধার কার্ডে গরমিল নিয়ে সরব হলেন সুকান্ত!

সরকারি অনুষ্ঠানে না ডাকলে যাওয়া যায় না। ফলে জানিয়ে দেন যাবেন না তিনি। সেইসঙ্গে তিনি জানান, দলের একজন সাধারণ কর্মী, যেভাবে দল তাঁকে যে নির্দেশ দেবেন সেইভাবেই চলবেন। তবে এখানেই শেষ নয়, প্রধানমন্ত্রী সভায় ডাক পাননি লকেট চট্টোপাধ্যায়। শমীক বন্দ্যোপাধ্যায় তাঁকে জিজ্ঞাসা করলে লকেট জানিয়ে দেন ডাকা হয়নি প্রধানমন্ত্রী সভায়। ফলে কার্যত বিজেপির মধ্যে গ্রুপবাজি যে মাথাচাড়া দিয়ে উঠেছে তা বেশ স্পষ্ট। বোঝা যাচ্ছে, দল এগোচ্ছে বলে দাবি করলেও গোষ্ঠী দ্বন্দ্ব যাচ্ছে না, বিজেপি থেকে। ফলে‌ বিজেপি আছে বিজেপিতেই। এর আগেও কেন্দ্র থেকেও বার বার বঙ্গ বিজেপিকে গোষ্ঠীদ্বন্দ্ব নিয়ে সতর্ক করা হয়েছে, কিন্তু তার পরেও পদ্ম শিবিরের হুঁশ ফেরেনি।

দেখুন আরও খবর-